
ДО
ОБЩИНСКИ СЪВЕТ
БУРГАС




ДОКЛАДНА ЗАПИСКА

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС


Относно: Учредяване право на строеж на “Електроразпределение ЮГ” ЕАД за изграждане на трафопост в недвижим имот – частна общинска собственост, представляващ УПИ Х, кв. 119 по плана на зона „В“, ж.р. Меден Рудник,                    гр. Бургас, съответен на ПИ с  идентификатор 07079.653.933 по КККР на                    гр. Бургас.  

УВАЖАЕМИ ОБЩИНСКИ СЪВЕТНИЦИ,

Община Бургас е собственик на УПИ Х, кв. 119, целият с площ 70 кв.м, отреден „за ТП“ по ПУП-ПРЗ на зона „В“, ж.р. Меден Рудник, гр. Бургас, одобрен със Заповед №361/14.01.1997г. на Кмета на Община Бургас, изменен със Заповед № 2033/18.10.2007г. на Община Бургас, съответен на ПИ с идентификатор 07079.653.933 с площ 70 кв.м по КККР на гр. Бургас, одобрени със Заповед № РД-18-9/30.01.2009г., изменени със Заповед №18-1245-30.01.2024/30.01.2024г. на Н-к СГКК-Бургас, актуван с Акт №10428/29.03.2024г. за частна общинска собственост. 
В Община Бургас е постъпило заявление вх. №70-00-5896/07.07.2023г. от инж. Л. Лазаров - Ръководител на КЕЦ Бургас „Електроразпределение – Юг“ ЕАД, за учредяване право на строеж на за изграждане на нов трафопост (ТП) в описания по-горе недвижим имот, тип БКТП 2х800 kVА, с размери 4,4 м/2,60м, застроена площ от 11,5 кв.м, както и сервитутно право върху прилежаща към него зона с площ от 51,00 кв.м, определена съгласно Наредба № 16/09.06.2004г. за сервитутите на енергийните обекти.
Заявлението е допълнено със следните документи: комбинирана скица-извадка по ПУП-ПРЗ на УПИ VIII, кв. 119, зона „В“, ж.р. Меден Рудник,                   гр. Бургас, чертежи по част „Електро“, съгласувани от Община Бургас за БКТП, с нанесени размери и сервитут на ТП.
Техническите параметри на предвиденият за изграждане ТП, тип БКТП             2х800 kVA, са както следва: размери 4,40м/2,60 м, застроена площ – 11,5 кв.м и площ на сервитута – 51,00 кв.м.
Съгласно чл. 62, ал. 2 от Закона за енергетиката (ЗЕ), в полза на енергийното дружество следва да бъде учредено възмездно право на строеж върху общинския имот, без търг или конкурс, след решение на Общински съвет.
В изпълнение разпоредбата на чл. 41, ал. 2, във връзка с чл. 22, ал. 3 от Закона за общинската собственост (ЗОС) е възложена от Община Бургас и изготвена оценка от оценител на недвижими имоти, вписан в регистъра на независимите оценители, за пазарната стойност на правото на строеж, за изграждане на ТП с размери 4,40м/2,60м, застроена площ – 11,5 кв.м и за сервитута към енергийния обект – 51,00 кв.м, определен съгласно Наредба №16 за сервитутите на енергийни обекти. 
Пазарната оценка е определена в размер на 10 100 лв. ( десет хиляди и сто лева), без ДДС, включваща цената на правото на строеж на ТП – 1 900 лв. (хиляда и деветстотин лева) и цената на сервитутно право на ползване на прилежаща към ТП зона – 8 200 лв. (осем хиляди и двеста лева).
Данъчната оценка за правото на строеж за изграждане на ТП със ЗП             11,5 кв.м в общинския имот по описаните параметри е на стойност 766,10 лв. (седемстотин шестдесет и шест лева и десет стотинки), а на сервитутното право върху 51,00кв.м в размер на 1938,30 лв. (хиляда деветстотин тридесет и седем лева и тридесет стотинки).
Цитираният имот е включен в Програма за управление и разпореждане с общинска собственост за 2024г., приета с Решение по т. 2 (Протокол №7) от проведеното на 14.02.2024г. заседание на Общински съвет – Бургас.
Предвид гореизложеното и на основание правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл. 21, ал. 1, т. 8 от Закона за местното самоуправление и местната администрация, чл. 37, ал.4, т.4 от Закона за общинската собственост и чл. 44, ал. 4, т. 3 от Наредбата за придобиване, управление и разпореждане с общински имоти и вещи, приета от Общински съвет-Бургас, във връзка с чл. 62, ал. 2 от Закона за енергетиката, да вземе следното
Р Е Ш Е Н И Е:

1. Да се учреди в полза на ”Електроразпределение Юг” ЕАД с ЕИК 115552190, със седалище и адрес на управление: гр. Пловдив, ул. “Христо Г. Данов” №37, представлявано от З. Братоев – член на Съвета на директорите, възмездно, безсрочно, право на строеж върху недвижим имот – частна общинска собственост, представляващ УПИ Х в кв. 119, целият с площ 70 кв.м, отреден „за ТП“ по  ПУП-ПРЗ на зона „В“,  ж.р. Меден Рудник, гр. Бургас, съответен на ПИ с идентификатор 07079.653.933, целият с площ 70 кв.м по КККР на гр. Бургас, актуван с Акт № 10428/29.03.2024г. за частна общинска собственост, за изграждане на трафопост, тип БКТП 2х800 kVА с размери 4,40/2,60м, застроена площ – 11,5 кв.м, ведно със сервитутно право на прилежащата към него зона, определена по реда на Наредба №16/09.06.2004г. за сервитутите на енергийните обекти, с площ 51,00 кв. метра, за сума в общ размер 10 100 лв. ( десет хиляди и сто лева), без ДДС, включваща цената на правото на строеж на ТП – 1 900 лв. (хиляда и деветстотин лева) и цената на сервитутно право на ползване на прилежаща към ТП зона – 8 200 лв. (осем хиляди и двеста лева) в цитирания УПИ.
Приложения: Искане с вх. №70-00-5896/07.07.2023г.; чертежи по част „Електро“, съгласувани от Община Бургас; Акт №10428/29.03.2024г. за частна общинска собственост; Скица-извадка от ПУП-ПРЗ на зона „В“, ж.р. Меден Рудник, гр. Бургас; Скица за ПИ с идентификатор 07079.653.933, издадена от СГКК - гр. Бургас; Удостоверения за данъчни оценки на право на строеж и сервитут; Пазарна оценка на лицензиран оценител.

